Xanlar rayonunun adının dəyişdirilməsini başa düşdüm. Mən onun da əleyhinəydim. O vaxt babam belə başa düşmüşdü ki, Xanlar Səfərəliyev öz xalqını xoşbəxt edə bilər. Bu onun düşüncə tərzi idi. Yaxşı, bunu dəyişdirdik, “Göygöl” rayonu oldu. Olsun. Amma sırf Azərbaycan dilində olan adlar var. Kənd adlarını da dəyişməyə başlayırıq. Biri deyir, bu kəndin adı “Molla Vəli” olubdur, o biri deyir, filan olub. Bu cür yanaşma ilə biz indi normal tariximizi yazaq, stolun üstünə qoyaq, millətin kökünü müəyyənləşdirək? Biri farsa, biri türkə, biri də ərəbə bağlamasın. Konkretləşdirək bu məsələləri. Bu konkretləşəndən sonra bütün məsələlər öz həllini tapacaq.